Girolamo Cardano

Girolamo Cardano (frantsesez: Jerome Cardan; latinez: Hieronymus Cardanus) (Pavia, 1501eko irailaren 24a – 1576ko irailaren 21a) italiar Pizkundeko matematikari, sendagile eta astrologoa izan zenCardano, Girolamo The Galileo Project. Webcitation.org.

Haren medikuntzari buruzko teoriak astrologian oinarritzen ziren batez ere, eta Europa osoan ospe handia eman zioten. De subtilitate, De varietate rerum, eta beste zenbait filosofia lanetan ikusi zen bezala, Aristoteles, Plotino, Ibn Rush eta estoikoen sistemaren jarraitzailea izan zen. Matematikari bikaina zen. Aljebraren arloan ezaguna da 1545. urtean, Ars magna obran, hirugarren mailako ekuazioen soluzioa argitaratu zuelako. Horrez gain, probabilitatearen bitartez zorizko jokoak aztertu zituen. Matematika eta medikuntzaz gainera, liburu anitz idatzi zituen astronomia, fisika, jokoak (Liber de ludo aleae edo Zori-jokoen Liburua), filosofia eta ezkutuko jakintzei buruz. Bere izena daraman esekidura sistema asmatu zuen (Kardan giltzadura).

 Erreferentziak 

Kategoria:Italiako matematikariak
Kategoria:XVI. mendeko matematikariak
Kategoria:Italiako medikuak
Kategoria:1501eko jaiotzak
Kategoria:1576ko heriotzak
Kategoria:Erroman hildakoak